এলিয়েন্স () জেমস ক্যামেরন রচিত ও পরিচালিত ১৯৮৬ সালের বিজ্ঞান কল্পকাহিনীভিত্তিক মারপিটধর্মী চলচ্চিত্র। এটি ১৯৭৯ সালের বিজ্ঞান কল্পকাহিনীভিত্তিক ভীতিপ্রদ চলচ্চিত্র এলিয়েন-এর পরবর্তী পর্ব এবং এলিয়েন ফ্র্যাঞ্চাইজের দ্বিতীয় চলচ্চিত্র। দূরবর্তী ভবিষ্যতের পটভূমিতে নির্মিত এই চলচ্চিত্রে সিগুর্নি উইভারকে এলেন রিপলি চরিত্রে দেখা যায়, যিনি তার মহাশূন্যযানের বহির্জাগতিক প্রাণের আক্রমণের একমাত্র বেঁচে যাওয়া ব্যক্তি। মাইকেল বিন, পল রাইজার, ল্যান্স হেনরিকসন ও ক্যারি হেন পার্শ্ব চরিত্রে অভিনয় করেন।  এলিয়েন চলচ্চিত্রের সফলতা স্বত্তেও আইনি জটিলতা, টুয়েন্টিয়েথ সেঞ্চুরি ফক্সের হতোদ্যম ও বারংবার ব্যবস্থাপনায় পরিবর্তনের কারণে এই চলচ্চিত্রের পরবর্তী পর্ব নির্মাণে দীর্ঘ সময় লাগে। তুলনামূলক অনভিজ্ঞ ক্যামেরনকে তার দ্য টারমিনেটর (১৯৮৪) ও র‍্যাম্বো:ফার্স্ট ব্লাড পার্ট ২ (১৯৮৫)-এর পাণ্ডুলিপির সামর্থ্য দেখে ১৯৮৩ সালে এলিয়েন্স-এর কাহিনী রচনার জন্য নিয়োগ দেওয়া হয়। ফক্সের নতুন নির্বাহী লরেন্স গর্ডন পরবর্তী পর্ব নির্মাণের জন্য আগ্রহ প্রকাশ করা পর্যন্ত প্রকল্পটি বন্ধ ছিল। প্রায় ১৮.৫ মিলিয়ন মার্কিন ডলার নির্মাণব্যয়ে এলিয়েন্স চলচ্চিত্রের প্রধান চিত্রগ্রহণ শুরু হয় ১৯৮৫ সালের সেপ্টেম্বর মাসে এবং শেষ হয় ১৯৮৬ সালের জানুয়ারি মাসে।  ১৯৮৬ সালের ১৮ই জুলাই এলিয়েন্স মুক্তি পায় এবং সমাদৃত হয়। সমালোচকগণ চলচ্চিত্রের মারপিটের প্রশংসা করেন, কিন্তু কয়েকজন কিছু দৃশ্যের গভীরতার সমালোচনা করেন। বিল প্যাক্সটন ও জেনেট গোল্ডস্টেইনের পাশাপাশি উইভারের অভিনয় ধারাবাহিকভাবে প্রশংসা লাভ করে। চলচ্চিত্রটি শ্রেষ্ঠ অভিনেত্রী বিভাগে একাডেমি পুরস্কারের মনোনয়নসহ একাধিক পুরস্কার ও মনোনয়ন লাভ করে, যে সময়ে বিজ্ঞান কল্পকাহিনী ধারার চলচ্চিত্রসমূহ সাধারণত নজর এড়িয়ে যেত। এটি প্রেক্ষাগৃহে মুক্তি থেকে ১৩১.১-১৮৩.৩ মিলিয়ন মার্কিন ডলার আয় করে, যা ১৯৮৬ সালে বিশ্বব্যাপী সর্বোচ্চ আয়কারী চলচ্চিত্রের একটি হয়ে ওঠে।  এলিয়েন্স-কে বর্তমানে ১৯৮০-এর দশকের অন্যতম সেরা চলচ্চিত্র, সেরা বিজ্ঞান কল্পকাহিনী, মারপিটধর্মী ও পরবর্তী পর্ব চলচ্চিত্র হিসেবে বিবেচনা করা হয়, এবং প্রায়ই মূল চলচ্চিত্র এলিয়েন-এর সমতুল্য বা তার চেয়েও ভালো হিসেবে গণ্য করা হয়। এই চলচ্চিত্র থেকে অনুপ্রাণিত হয়ে ভিডিও গেমস, কমিক বই ও খেলনাসহ বিভিন্ন ধরনের পণ্যদ্রব্য বাজারে আসে। এর দুটি পরবর্তী পর্ব এলিয়েন থ্রি (১৯৯২) ও এলিয়েন রিজারেকশন (১৯৯৭) এবং পূর্ববর্তী পর্ব এলিয়েন: রমিউলাস (২০২৪) নির্মিত হয়।  অভিনয়শিল্পীদল  সিগুর্নি উইভার - এলেন রিপলি  মাইকেল বিন - ডোয়াইন হিকস  পল রাইজার - কার্টার জে. বার্ক  ল্যান্স হেনরিকসন - বিশপ  ক্যারি হেন - রেবেকা "নিউট" জর্ডান  বিল প্যাক্সটন - হাডসন  উইলিয়াম হোপ - গরম্যান  রিকো রস - ফ্রস্ট  আল ম্যাথিউস - অ্যাপোন  মুক্তি এলিয়েন্স ১৯৮৬ সালের ১৮ই জুলাই মুক্তি পায়। চলচ্চিত্র নির্মাণকালীন চলচ্চিত্র শিল্পের মুখে মুখে ইতিবাচক আলোচনা, উদ্যমী প্রদর্শনী ও ইতিবাচক মুক্তি-পূর্ব পর্যালোচনার ভিত্তিকে চলচ্চিত্র শিল্পের পেশাদাররা একে সম্ভাব্য স্লিপার হিট হিসেবে বিবেচনা করে। তরুণ ও শ্রমিক শ্রেণির বাইরে অন্যান্য দর্শকদের আকৃষ্ট করার সামর্থ্যের উপর চলচ্চিত্রটির সফলতা আসে। চলচ্চিত্রটির ট্যাগলাইন ছিল "এই বার, যুদ্ধ"।  পাদটীকা  তথ্যসূত্র  বহিঃসংযোগ      বিষয়শ্রেণী:১৯৮৬-এর চলচ্চিত্র বিষয়শ্রেণী:১৯৮৬-এর বিজ্ঞান কল্পকাহিনী চলচ্চিত্র বিষয়শ্রেণী:১৯৮৬-এর মারপিটধর্মী চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের নারীবাদী চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র বিষয়শ্রেণী:ইংরেজি ভাষার বিজ্ঞান কল্পকাহিনী চলচ্চিত্র বিষয়শ্রেণী:ইংরেজি ভাষার মারপিটধর্মী চলচ্চিত্র বিষয়শ্রেণী:এলিয়েন (ফ্র্যাঞ্চাইজ) চলচ্চিত্র বিষয়শ্রেণী:ওয়াল্টার হিল প্রযোজিত চলচ্চিত্র বিষয়শ্রেণী:গর্ডন ক্যারল প্রযোজিত চলচ্চিত্র বিষয়শ্রেণী:গেম অ্যান হার্ড প্রযোজিত চলচ্চিত্র বিষয়শ্রেণী:জেমস ক্যামেরন পরিচালিত চলচ্চিত্র বিষয়শ্রেণী:জেমস ক্যামেরনের চিত্রনাট্য সংবলিত চলচ্চিত্র বিষয়শ্রেণী:ওয়াল্টার হিলের চিত্রনাট্য সংবলিত চলচ্চিত্র বিষয়শ্রেণী:জেমস হর্নার সুরারোপিত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:ব্র্যান্ডিওয়াইন প্রডাকশন্সের চলচ্চিত্র বিষয়শ্রেণী:মার্কিন বিজ্ঞান কল্পকাহিনী চলচ্চিত্র বিষয়শ্রেণী:মার্কিন মারপিটধর্মী চলচ্চিত্র বিষয়শ্রেণী:অ্যান্ড্রয়েড সম্পর্কে চলচ্চিত্র বিষয়শ্রেণী:কাল্পনিক চাঁদের পটভূমিতে চলচ্চিত্র বিষয়শ্রেণী:ভবিষ্যতের পটভূমিতে চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:স্যাটার্ন পুরস্কার বিজয়ী চলচ্চিত্র